Valeriu Gheorghiță, despre valul 4: România este noua Lombardia.
Valeriu Gheorghiță afirmă că România este în scenariul asemănător regiunii Lombardiei din Italia. România se află în acest moment în valul 4. Președintele CNCAV, Valeriu Gheorghiță s-a vaccinat, joi, cu doza 3.
România este în scenariul în care anul trecut era regiunea Lombardia, regiunea din Italia, a spus, joi, preşedintele Comitetului Naţional de Coordonare a Activităţii de Vaccinare (CNCAV), col. dr. Valeriu Ghoerghiţă.aValeriu Gheorghiţă a fost întrebat, joi, cât de departe este România de acum, cu mii de cazuri de COVID-19 zilnice şi mii de pacienţi care aşteaptă în ambulanţe sau în UPU un pat de terapie intensivă. El a spus că România e deja acolo."Mi-e teamă că deja suntem în acest scenariu (în care anul trecut era Italia – n.r.). Este cât se poate de evident că spitalele şi unităţile de primiri urgenţă sunt asaltate. Sunt copleşite în momentul de faţă de pacienţi diagnosticaţi cu COVID-19, lăsând de o parte celelalte categorii de boli, urgenţele, accidentele rutiere, arsurile, care vedem că se întâmplă în fiecare zi şi care generează victime care au nevoie de asistenţă medicală", a spus Gheorghiţă.Acesta afirmă că situaţia este "extrem de complicată", pentru că valul 4 este foarte agresiv.Preşedintele CNCAV, colonel dr. Valeriu Gheorghiţă, s-a vaccinat, joi, cu doza 3 de vaccin la Spitalul Universitar de Urgenţă Militar Central "Carol Davila", din Capitală.